Bücker Bü 131 Jungmann

Το Bücker Bü 131 Jungmann (στα γερμανικά ο νέος ή/και ο πρωτοετής) ήταν γερμανικό αεροσκάφος βασικής εκπαίδευσης της δεκαετίας του 1930. Εκτεταμένη ήταν η χρήση του από τη Luftwaffe κατά τη διάρκεια του Β΄ Παγκοσμίου Πολέμου καθώς και από άλλες αεροπορικές δυνάμεις.

 Αφού υπηρέτησε στο Γερμανικό Αυτοκρατορικό Ναυτικό στον Α΄ Παγκόσμιο Πόλεμο, ο Καρλ Μπύκερ (Carl Bücker) μετακόμισε στη Σουηδία, όπου έγινε διευθύνων σύμβουλος της Svenska Aero AB. Αργότερα επέστρεψε στη Γερμανία μαζί με τον Anders J Andersson, έναν νεαρό σχεδιαστή της SAAB. Η Bücker Flugzeugbau GmbH ιδρύθηκε το 1932 με έδρα στο Γιοχάννισταλ (Johannisthal) στην περιοχή του Βερολίνου και το πρώτο αεροσκάφος της που εντάχθηκε σε παραγωγή ήταν το Bü 131 Jungmann.Παρόλο που ήταν το πρώτο αεροσκάφος παραγωγής της Bücker Flugzeugbau, το Bü 131A ήταν το επίσης το τελευταίο διπλάνο που κατασκευάστηκε στη Γερμανία. Είχε δύο ανοιχτά κόκπιτ, για τον εκπαιδευτή και τον εκπαιδευόμενο, σταθερό σύστημα προσγείωσης, άτρακτο κατασκευασμένη από ατσάλινους σωλήνες, με μεταλλική ή υφασμάτινη επικάλυψη, και ξύλινες πτέρυγες με υφασμάτινη επικάλυψη. Η αρχική έκδοση προωθούνταν από κινητήρα Hirth HM60R των 80 hp.Το 1936 ακολούθησε το Bü 131B, με ισχυρότερο κινητήρα Hirth 504A-2 των 105 hp. Κατά τη διάρκεια του πολέμου τα περισσότερα Bü 131 για τη Luftwaffe κατασκευάστηκαν από την Aero στην Πράγα. Πρώτος χρήστης των στιβαρων και ευέλικτων Bücker ήταν το Bü 131A ήταν η Deutscher Luftsportverband (DLV). Το Bü 131B επιλέχθηκε ως το κύριο αεροσκάφος βασικής εκπαίδευσης για τη Luftwaffe και κατά τη διάρκεια του πολέμου εντάχθηκε στην δύναμη όλων σχεδόν των Σχολών Βασικής Εκπαίδευσης της γερμανικής αεροπορίας. Στο Ανατολικό μέτωπο τα Bü 131B εντάχθηκαν επίσης σε μονάδες νυχτερινής προσβολής/παρενόχλησης των σοβιετικών στρατευμάτων.Η Γιουγκοσλαβία ήταν ο κύριος προπολεμικός εξαγωγικός πελάτης, ενώ ακολούθησαν η Βουλγαρία και η Ρουμανία.Άδειες παραγωγής δόθηκαν επίσης στην Ελβετία και στην Ισπανία όπου κατασκευάστηκαν περίπου 530, με την παραγωγή να συνεχίζεται από την CASA μέχρι τις αρχές της δεκαετίας του 1960, καθιστώντας το Bü 131 κύριο αεροσκάφος βασικής εκπαίδευσης της Ισπανικής Αεροπορίας μέχρι το 1968. Η Ουγγαρία διέθετε 315, ενώ δέκα κατασκευάστηκαν στην Τσεχοσλοβακία από την Tatra ως T 131 πριν από το ξέσπασμα του πολέμου. Πολύ σημαντικός χρήστης ήταν επίσης η Ιαπωνία, όπου κατασκευάστηκαν 1037 αεροσκάφη με κινητήρες εγχώριας προέλευσης. Τα αεροσκάφη του Αυτοκρατορικού Στρατού ονομάστηκαν Kokusai Ki-86 και του Αυτοκρατορικού Ναυτικού Kyushu K9W. Τη δεκαετία του 1960 και στις αρχές της δεκαετίας του 1970 οι κυβερνήσεις της Ισπανίας, της Ελβετίας και της Τσεχοσλοβακίες πούλησαν τα Jungmann που διέθεταν σε ιδιώτες και πολλά εξήχθησαν στις Ηνωμένες Πολιτείες. Περίπου διακόσια αεροσκάφη υπάρχουν μέχρι σήμερα, πολλά εκ των οποίων με Lycoming O-320 των 150 hp ή O-360 των 180 hp ώστε να μπορούν να χρησιμοποιηθούν ακροβατικά αεροσκάφη. Τα Bü 131 είναι εξαιρετικά στον χειρισμό, ακόμα και σε σύγκριση με ορισμένα σύγχρονα ακροβατικά αεροσκάφη. Το 1994 ξεκίνησε εκ νέου για σύντομο χρονικό διάστημα η παραγωγή των Bü 131 από την εταιρεία Bücker Prado στην Ισπανία. Κατασκευάστηκαν εικοσιένα αεροσκάφη ως BP 131, ενώ στην Πολωνία επίσης το 1994 η SSH Janusz Karasiewicz ξεκίνησε την παραγωγή μιας έκδοσης του Jungmann με βάση τσέχικα σχέδια. Μεταξύ 1994 και 2000 κατακσευάστηκαν είκοσι αεροσκάφη στην Πολωνία. Bü 131A Αρχική έκδοση παραγωγής.Bü 131B Βελτιωμένη έκδοση παραγωγής με κινητήρα Hirth HM 504A-2.Bü 131C Δοκιμαστική έκδοση με κινητήρα Cirrus Minor των 90 hp. Δεν εντάχθηκε σε παραγωγή.Kokusai Ki-86A Bü 131 για την Αεροπορική Υπηρεσία του Ιαπωνικού Αυτοκρατορικού Ναυτικού.Kokusai Ki-86B Εκδοχή του Ki-86 με κύριο δομικό υλικό το ξύλο, σε μία προσπάθεια εξοικονόμησης υλικών κρίσιμων για την πολεμική προσπάθεια.Kyushu K9W1 Bü 131 για την Αεροπορική Υπηρεσία του Ιαπωνικού Αυτοκρατορικού Ναυτικού.Tatra T.131 Bü 131 που κατασκευάστηκαν κατόπιν αδείας προπολεμικά στην Τσεχοσλοβακία από την εταιρεία Tatra.Aero C-4 Bü 131 που κατασκευάστηκαν στην Τσεχοσλοβακία από την εταιρεία Aero όταν η χώρα ήταν υπό γερμανική κατοχή. Τα αεροσκάφη αυτά χρησιμοποιήθηκαν μεταπολεμικά.Aero C-104 Εξέλιξη του C-4 που αναπτύχθηκε στην Τσεχοσλοβακία μεταπολεμικά και προωθούνταν από κινητήρα Walter Minor 4-III.CASA 1.131 Bü 131 που κατασκευάζονταν κατόπιν αδείας στην Ισπανία από την [[CASA[[ και προωθούνταν από κινητήρα Hirth HM 504 ή ENMA Tigre G-IVA των 125 hp.SSH T-131P Αεροσκάφη προπαραγωγής της «πολωνικής» έκδοσης με κινητήρα Walter Minor 4-III των 105 hp. Κατασκευάστηκαν τέσσερα από το 1994.SSH T-131PA Κύρια έκδοση παραγωγής των Jungmann που κατασκευάζονται στην Πολωνία, με κινητήρα LOM M332AK των 138 hp. Το πρώτο T-131PA πέταξε το 1995. Μέχρι το 2012 είχαν ολοκληρωθεί τρία αεροσκάφη προπαραγωγής και ακόμη 29 αεροσκάφη παραγωγής έως το 2022. Αεροσκάφη που σχετίζονται με το JungmannBücker Bü 133 Jungmeister B&F Fk131 Bücker Jungmann – σύγχρονα αντίγραφα των Bü 131Συγκρίσιμα αεροσκάφηBoeing-Stearman Model 75 de Havilland Tiger Moth Fleet Finch Great Lakes Sport Trainer Repülőgépgyár Levente II Stampe-Vertongen SV.4 Polikarpov Po-2 RWD 8ΚατάλογοιΚατάλογος αεροσκαφών του Β' Παγκοσμίου Πολέμου Bridgeman, Leonard. "The Bücker Bü 131B 'Jungmann'." Jane's Fighting Aircraft of World War II. London: Studio, 1946. (ISBN 1-85170-493-0). Gerdessen, Frederik. "Estonian Air Power 1918 – 1945". Air Enthusiast, No. 18, April – July 1982. pp. 61–76. ISSN 0143-5450. Jackson, Paul. Jane's All The World's Aircraft 2003–2004. Coulsdon, UK: Jane's Information Group, 2003. (ISBN 0-7106-2537-5). Ketley, Barry, and Mark Rolfe. Luftwaffe Fledglings 1935–1945: Luftwaffe Training Units and their Aircraft. Aldershot, GB: Hikoki Publications, 1996. (ISBN 0-9519899-2-8). König, Erwin. Bücker Bü 131 "Jungmann"(Flugzeug Profile 27) (in German). D-86669 Stengelheim, Germany: Unitec Medienvertrieb e.K., König, Erwin. Die Bücker-Flugzeuge (The Bücker Aircraft) (bilingual German/English). Martinsried, Germany: Nara Verlag, 1987. (ISBN 3-925671-00-5). König, Erwin. Die Bückers, Die Geschichte der ehemaligen Bücker-Flugzeugbau-GmbH und ihrer Flugzeuge (in German). (1979) Kulikov, Victor (March 2000). «Des occasions en or pour Staline, ou les avions allemands en URSS» (στα γαλλικά). Avions: Toute l'Aéronautique et son histoire (84): 16–23. ISSN 1243-8650. Kulikov, Victor (April 2000). «Des occasions en or pour Staline, ou les avions allemands en URSS» (στα γαλλικά). Avions: Toute l'Aéronautique et son histoire (85): 44–49. ISSN 1243-8650. Mondey, David. The Hamlyn Concise Guide to Axis Aircraft of World War II. London: Chancellor Press Ltd, 2006. (ISBN 1-85152-966-7). Sarjeant, L. F. Bücker Bü 131 Jungmann (Aircraft in Profile 222). Windsor, Berkshire, UK: Profile Publications, 1971. Simpson, Rod· Longley, Pete· Swan, Robert (2022). The General Aviation Handbook: A Guide to Millennial General Aviation Manufacturers and their Aircraft. Tonbridge, Kent, UK: Air-Britain (Trading) Limited. ISBN 978-0-85130-562-2. Smith, J. Richard and Antony L. Kay. German Aircraft of the Second World War. London: Putnam and Company, 3rd impression 1978, pp. 91–92. (ISBN 0-370-00024-2). Wietstruk, Siegfried. Bücker-Flugzeugbau, Die Geschichte eines Flugzeugwerkes (in German). D-82041 Oberhaching, Germany: Aviatik Verlag, 1999. (ISBN 3-925505-28-8). Wood, Tony and Bill Gunston. Hitler's Luftwaffe: A Pictorial History and Technical Encyclopedia of Hitler's Air Power in World War II. London: Salamander Books Ltd., 1977, p. 139. (ISBN 0-86101-005-1). Πολυμέσα σχετικά με το θέμα Bücker Bü 131 στο Wikimedia Commons